OpenLLM-France/wikimedia huggingface dataset:
# Melodifestivalen

Melodifestivalen (/mɛlʊˈdiːfɛstɪˌvɑːlɛn/, lit. ‘el festival de la melodia’) és un festival de la cançó organitzat a Suècia per les empreses de comunicació Sveriges Television (SVT) i Sveriges Radio (SR). Aquest concurs determina la cançó representant de Suècia al Festival de la Cançó d'Eurovisió i se celebra cada any des del 1959, exceptuant els anys 1964, 1970 i 1976. Des de l'any 2000 és el programa de televisió més popular a Suècia i es retransmet també per ràdio i Internet. El 2007, la retransmissió de les semifinals va aconseguir una audiència de més de 3,1 milions de persones, i la final va tenir una audiència de més de 4 milions d'espectadors.
Des del seu inici, el guanyador del Melodifestivalen ha estat escollit per equips de jutges. A partir del 1999, els jurats es van combinar amb el vot del públic, i a la primera dècada del segle XXI ambdós tenen la mateixa influència en el resultat final. El concurs produeix una influència considerable sobre les llistes de popularitat a Suècia. Dels quaranta-set guanyadors del Melodifestivalen, quatre d'ells van aconseguir guanyar el Festival d'Eurovisió representant Suècia.
Des del 2002 es van incorporar les semifinals, un element que va augmentar el nombre de concursants, que va passar del voltant de dotze fins a vint-i-dos. Aquell mateix any també va començar la versió infantil del concurs, Lilla Melodifestivalen. Al concurs, es presenten cançons orquestrades de gènere pop, conegudes com a música schlager; per la qual cosa la premsa sueca es refereix al festival amb el nom de Schlagerfestivalen ("El festival schlager"). No obstant això, han fet la seva aparició des de l'expansió de l'esdeveniment altres gèneres musicals com el rap, el reggae i el glam rock. La celebració de la gran final a Estocolm ha augmentat el turisme a la ciutat.

## Referències

* ↑ «Television in Sweden» (en anglès). Sweden.es, 2005. Arxivat de l'original el 2006-05-13. [Consulta: 20 octubre].
* ↑ Magnus Helander. «Resumé» (en suec). Resume.se, 2007. Arxivat de l'original el 2007-09-29. [Consulta: 6 maig].
* ↑ «Melodifestivalen Viewing figuris» (en anglès i suec). ESC.info.es, 2008. [Consulta: 6 maig].
* ↑ «"Jäg koncentrerar mig på schlagerfestivalen"» (en suec). Aftonbladet.es, 2002. [Consulta: 6 maig].
* ↑ Anders Foghagen. «Agnes diskad från Schlagerfestivalen» (en suec). TV4.es, 2006. Arxivat de l'original el 2007-09-26. [Consulta: 6 maig]. «Agnes desqualificada del schlagerfestivalen»
* ↑ «Melodifestivalen 2006» (en suec). Stockholm Town.com, 2006. Arxivat de l'original el 2008-02-29. [Consulta: 6 maig]. «Reporti del Melodifestivalen 2006»

## Bibliografia

* Leif, Thorsson; Martin Verhage. Melodifestivalen genom tiderna (en sueco). 2a edició. Estocolmo: Premium Publishing, Junio 2006. ISBN 9189136292.
# Matinera menuda de collar

La matinera menuda de collar (Schoeniparus rufogularis) és un ocell de la família dels pel·lorneids (Pellorneidae) que habita el sotabosc del nord-est de l'Índia, Bhutan, nord-est de Myanmar, sud-oest de la Xina, Tailàndia, Laos, sud-oest de Cambodja i nord i centre del Vietnam.

## Referències

* ↑ «Matinera menuda de collar». Cercaterm. TERMCAT, Centre de Terminologia. Rev. 20/12/2021(català)
# Matinera menuda coronada

La matinera menuda coronada (Schoeniparus dubius) és un ocell de la família dels pel·lorneids (Pellorneidae).

## Hàbitat i distribució

Habita garrigues, vegetació secundària i boscos al sud de Myanmar a Tenasserim.

## Referències

* ↑ «Matinera menuda coronada». Cercaterm. TERMCAT, Centre de Terminologia. Rev. 20/12/2021(català)
# Mesolia

Mesolia és un gènere d'arnes de la família Crambidae descrit per Émile Louis Ragonot el 1889.

## Taxonomia

* Mesolia albimaculalis Hampson, 1919
* Mesolia baboquivariella (Kearfott, 1907)
* Mesolia bipunctella Wileman & South, 1918
* Mesolia huachucaella Kearfott, 1908
* Mesolia incertellus (Zincken, 1821)
* Mesolia jamaicensis Hampson, 1919
* Mesolia margistrigella Hampson, 1899
* Mesolia meyi Bassi, 2013
* Mesolia microdontalis (Hampson, 1919)
* Mesolia monodella Marion, 1957
* Mesolia nipis (Dyar, 1914)
* Mesolia oraculella Kearfott, 1908
* Mesolia pandavella Ragonot in de Joannis & Ragonot, 1889
* Mesolia pelopa (Turner, 1947)
* Mesolia plurimellus (Walker, 1863)
* Mesolia presidialis Hampson, 1919
* Mesolia rectilineella Hampson, 1899
* Mesolia scythrastis Turner, 1904
* Mesolia uniformella Janse, 1922

## Referències

* ↑ «GlobIZ search». [Consulta: 21 gener 2019].
* ↑ Hampson, G. F. (1896). The Fauna of British India, Including Ceylon and Burma. Moths Volume IV. Taylor and Francis – via Biodiversity Heritage Library.
# Melčice-Lieskové

Melčice-Lieskové és un poble i municipi d'Eslovàquia que es troba a la regió de Trenčín.

## Història

La primera menció escrita de la vila es remunta al 1398.
# Mesquita de Solsona

La Mesquita de Solsona és un oratori islàmic ubicat a la carretera de Torà, 22. Va ser inaugurat el 8 de març de 2014, coincidint amb la celebració del dia internacional de la dona treballadora.
L'equipament respon als criteris de seguretat i higiene requerits per la normativa sobre centres de culte. La nova mesquita disposa de 160 metres quadrats i pot acollir un centenar de fidels. Ha estat finançada per la comunitat islàmica, que agrupa unes 700 persones. A l'acte d'inauguració van assistir l'alcalde, David Rodríguez, el vicari general del Bisbat de Solsona, Mn. Joan Casals, el president de la Unió de Comunitats Islàmiques de Catalunya, Mohamed El Ghaidouni, i la subdirectora de la Direcció General d'Afers Religiosos de la Generalitat de Catalunya, Carme Banyeres. Kalil Baghal, president de la comunitat islàmica de la zona, va manifestar la satisfacció de ser una entitat més dins el teixit associatiu, alhora que va anunciar la previsió de visites guiades per donar a conèixer la seva cultura i creences. Per la seva banda, David Rodríguez va recordar que la llibertat de culte és un dret fonamental i que la religió ben entesa és una eina que ajuda en la tasca de forjar ciutadans compromesos amb la comunitat.

## Referències

* ↑ «La comunitat islàmica de Solsona inaugura un nou oratori». web. Generalitat de Catalunya. Arxivat de l'original el 4 de març 2016. [Consulta: 6 novembre 2015].
# Memorial de la presó de Hohenschönhausen

El Memorial de la presó de Hohenschönhausen és un espai commemoratiu de Berlín-Hohenschönhausen situat a l'antic emplaçament d'un camp soviètic per a presoners creat el 1945 que després fou convertit en una presó dirigida per la STASI, la policia secreta de la República Democràtica Alemanya (RDA). Aquí van ser empresonats milers de ciutadans de la RDA que havien intentat fugir del país o que eren perseguits per les seves idees polítiques. La presó, que fou tancada l'any 1990 amb la unificació de les dues Alemanyes, és avui un centre que té l'objectiu d'investigar, d'informar i de promoure la reflexió al voltant de la repressió política de la dictadura comunista a la RDA.
Després de la Segona Guerra Mundial, els països aliats es van repartir el territori alemany en àrees d'influència. A la República Democràtica Alemanya (RDA) s'hi van instal·lar forces militars soviètiques que durant la postguerra van exercir mesures de repressió en contra dels ciutadans sospitosos d'anar en contra del nou poder. Posteriorment, es constituí el Ministeri per a la Seguretat de l'Estat (STASI) com un instrument per sostenir el sistema comunista a la RDA mitjançant el control de la població, amb 91.000 agents i 180.000 col·laboradors.

## Referències

* 1 2 «Fundació Memorial de la presó de Hohenschönhausen». Memorial Democràtic. Gencat. Arxivat de l'original el 19 de setembre 2016. [Consulta: 7 gener 2017].
# Merrie Land

Merrie Land és el segon i definitiu àlbum del supergrup britànic The Good, the Bad & the Queen. Fou produït per Tony Visconti i publicat el 16 de novembre de 2018.

## Producció

L'enregistrament de les noves cançons van començar a principis de 2017 quan Albarn, Simonon i Tong es van trobar a Blackpool. Tanmateix, Albarn no es va centrar específicament en aquest àlbum ja que es va allargar durant dos anys per les gires que va realitzar amb Gorillaz.
La banda va anunciar la publicació de l'àlbum, el primer senzill que era homònim, i una minigira pel Regne Unit de només cinc dates pel desembre de 2018.
Albarn va comentar en una entrevista que aquest treball era com una carta de comiat reticent cap a la Unió Europea arrel del Brexit, i un conjunt d'observacions i reflexions sobre el sentiment d'identitat britànic de 2018.
La portada de l'àlbum és una imatge de Michael Redgrave provinent de la pel·lícula terrorífica Dead of Night (1945), en la qual interpreta un ventríloc agafat per la seva titella.

## Llista de cançons

Totes les lletres escrites per Damon Albarn, totes les cançons foren compostes per Damon Albarn, Tony Allen, Paul Simonon, Simon Tong i Tony Visconti.
* La cançó «Introduction» conté un sample d'un diàleg de la pel·lícula Un conte de Canterbury.

## Referències

* ↑ Minsker, Evan. «Damon Albarn’s The Good, the Bad & the Queen Announce First New Album in 11 Years, Share New Song: Listen» (en anglès). Pitchfork, 23-10-2018. [Consulta: 17 juliol 2022].
* ↑ «Damon Albarn's band The Good, The Bad & the Queen announce new Brexit-inspired album and Glasgow date» (en anglès). The Scotsman, 23-10-2018. [Consulta: 17 juliol 2022].
* ↑ Hann, Michael. «The Good, the Bad & the Queen: Merrie Land review – Damon Albarn's scattergun sketch of Britain» (en anglès). The Guardian, 16-11-2018. [Consulta: 21 juliol 2022].
# Mesannepada

Mesannepada o Meš-Ane-Pada o Mesanapeda, "heroi escollit pel cel", anomenat a vegades Nanne, va ser rei d'Ur i el primer rei de la primera dinastia d'Ur a Sumer a la meitat del tercer mil·lenni aC segons la llista de reis sumeris. Hauria governat 80 anys després de derrotar a Lugal-kitun d'Uruk. Segons les inscripcions, Mesannepada va assolir en algun moment el títol de rei de Kix per remarcar l'hegemonia sobre tot Sumer (donat el prestigi del títol). Ur estava situada en una llacuna comunicada amb el Golf Pèrsic en una posició estratègica excepcional per al comerç a la part sud de Sumer. Consta el seu comerç amb Tilmun o Dilmun, que s'identifica amb la costa nord-est d'Aràbia, Magan (possiblement Oman) i Melukhkha (cap a l'Indus segons uns o cap al Sinaí, segons altres).
Als anys cinquanta del segle XX Edmund I. Gordon va conjecturar que Mesannepada i un rei testimoniat a Kix per l'arqueologia de nom Mesilim, eren una sola persona basant-se en certs proverbis babilonis; no obstant les proves no van ser concloents i la moderna tendència és considerar-los dos reis diferents. Mesilim hauria estat anterior a Mesannepada.
El rei va fer regals als reis de Mari i segons una inscripció en aquest lloc, el rei Mesannepada era fill de Meskalamdug, rei d'Ur. S'han trobat segells al cementiri reial d'Ur amb els noms de Mesannepada i els seus dos predecessors Meskalamdug i Akalamdug, i la reina Puabi. El va succeir el seu fill Meskiangnana, encara amb nom sumeri, i després d'ell hi va haver dos reis de nom semita-accadià, Elulu i Balulu.

## Referències

* ↑ Cassin, Elena (et al.) (comp.). Los imperios del Antiguo Oriente vol. I: del paleolítico a la mitat del segundo milenio. Madrid: Siglo XXI, 1975, p. 54, 56-57. ISBN 8432300183.

## Bibliografia

* Georges Roux, La Mésopotamie, Seuil 1995 p.166.
# Micropterix jacobella

Micropterix jacobella és una espècie d'arna de la família Micropterigidae. Va ser descrita per Thomas de Grey, baró de Walsingham, l'any 1901.
És una espècie endèmica del Marroc i Tunísia i és probable que sigui present a Algèria.
La seva envergadura és d'uns 7.5 mm.

## Referències

* ↑ Micropterix jacobella at The Global Lepidoptera Names Index.
* ↑ «Naturkundliches Informationssystem». Arxivat de l'original el 2016-03-03. [Consulta: 17 setembre 2012].
# Miocardiopatia dilatada

La miocardiopatia dilatada (MCD) o cardiomiopatia dilatada és una malaltia en la qual el cor s'engrandeix i no pot bombar la sang amb eficàcia. Els símptomes són diversos, com sentir-se cansat, inflor de les cames i sensació de falta d'alè. També pot provocar dolor al pit o desmais. Les complicacions poden incloure insuficiència cardíaca, valvulopatia o batecs cardíacs irregulars.
Les causes inclouen predisposició genètica, alcohol, cocaïna, determinades toxines, complicacions de l'embaràs i certes infeccions. La malaltia de les artèries coronàries i la tensió arterial alta poden tenir un paper important, però no són la causa principal. En molts casos, la causa no està clara. És un tipus de miocardiopatia, un grup de malalties que afecten principalment el múscul del cor. Pel diagnòstic solen ser necessaris l'electrocardiograma, una radiografia de tòrax i/o, sobretot, un ecocardiograma.
Els casos amb insuficiència cardíaca, el tractament pot incloure medicaments de les famílies d'inhibidors de l'ECA, blocadors beta i diürètics. Una dieta baixa en sal també pot ser útil. En aquells que tenen certs tipus de batecs cardíacs irregulars, es poden recomanar anticoagulants o un desfibril·lador cardioversor implantable. La resincronització cardíaca pot ser necessària. Si altres mesures no són efectives, un trasplantament de cor pot ser una opció per a alguns pacients.
Aproximadament 1 de cada 2.500 persones està afectada. Es presenta més freqüentment en homes que en dones. L'inici és més freqüent a mitjana edat. La taxa de supervivència a cinc anys és d'aproximadament el 50%. També pot aparèixer en nens i és el tipus de miocardiopatia més freqüent en aquest grup d'edat.

## Referències

* 1 2 3 «What Is Cardiomyopathy?» (en anglès), 22-06-2016. [Consulta: 10 novembre 2017].
* 1 2 «What Are the Signs and Symptoms of Cardiomyopathy?» (en anglès), 22-06-2016. [Consulta: 10 novembre 2017].
* ↑ «Types of Cardiomyopathy» (en anglès), 22-06-2016. [Consulta: 10 novembre 2017].
* 1 2 3 «What Causes Cardiomyopathy?» (en anglès), 22-06-2016. [Consulta: 10 novembre 2017].
* 1 2 3 4 5 6 7 8 «Dilated cardiomyopathy». Lancet, 390, 10092, 01-07-2017, pàg. 400–414. DOI: 10.1016/S0140-6736(16)31713-5. PMID: 28190577.
* 1 2 3 Ferri's Clinical Advisor 2018 E-Book: 5 Books in 1 (en anglès). Elsevier Health Sciences, 2017, p. 244. ISBN 9780323529570.
* ↑ «Who Is at Risk for Cardiomyopathy? - NHLBI, NIH» (en anglès), 22-06-2016. [Consulta: 10 novembre 2017].
# Miguel Álvarez Castro

Miguel Álvarez Castro (Departament de San Miguel, 1795-1855) va ser un polític salvadorenc. També és considerat com el primer poeta del seu país en ordre cronològic.
Va néixer en una hisenda propera a la ciutat de San Miguel de la Frontera. En la seva joventut va estudiar en Antiga Guatemala al Col·legi d'Infants, però no va poder acabar la seva carrera per la mort dels seus pares. Va ser diputat al Congrés Constituent de 1822 del Primer Imperi Mexicà.
En temps de la Federació Centroamericana, en règim de Francisco Morazán, va aconseguir ser diputat i ministre de Relacions Exteriors. Fidel seguidor d'aquest militar i polític, va acompanyar en el seu exili cap a Costa Rica fins al seu afusellament.
A El Salvador va participar en l'intent de derrocament de Francisco Malespín, fet que li va valer exiliar a Nicaragua. Caigut aquest del poder, va tornar al seu país on es va retirar de la vida pública. La seva obra és recollida en antologies com Garlanda Salvadorenca (1884) de Román Mayorga Rivas i Galeria poètica centreamericana (1888) de Ramon Uriarte. Va morir en condicions paupèrrimes en 1855.
D'acord amb Juan Ramón Uriarte:
| « | Home d'Estat, músic i poeta, dedicava els lleures a compondre i cantar els seus versos... De simple escrivent va arribar a ser ministre del Govern Federal... és el poeta patriòtic, el poeta de les llibertats públiques... Delicat i correcte en la forma, la seva inspiració vola noble i serena. Però més que tot va ser un poeta humà com Horaci. | » |

## Fragment de la seva poesia

| « | AL CIUTADÀ JOSÉ DE LA VALL A un dels robusts Arbres corpulents, O del cedre que altiu s'aixeca, No és donat als arbustos Formar alts intents; I al parell de la dolcíssima gola Amb que la cadernera canta, La feble ocellet Tem deixar anar la seva veu, tem i s'humilia. Així jo em contemplo Davant del cor harmoniós Dels sagrats cignes de Hipocrene Tom la lira i temple, Mas el llavi medroso Per un secret impuls s'atura. S'anima, i li conté El respecte que només Vosaltres em inspireu, fills d'Apol · lo. D 'GARLANDA Salvadorenca, Sant Salvador, 1884. | » |

## Referències

* Canyes Dinarte, Carles. Diccionari escolar d'autors salvadorencs. Sant Salvador: Direcció de publicacions i impresos, 2000.
* Escobar Galindo, David. Índex antològic de la poesia salvadorenca. Sant Salvador: UCA Editors, 1995. ISBN 8484050548.
# Miquel dels Sants Font i Martí

Miguel dels Sants Font i Martí (Reus, 18 de setembre de 1862 - Barcelona, 1929) va ser un periodista i metge reusenc.

## Biografia

Era fill de Bonaventura Font, metge cirurgià, i germà de Josep Font i Martí. Va estudiar a Reus i després medicina a la Universitat de Barcelona on es va llicenciar el 1886. En aquell any es va distingir a Reus ajudant a combatre l'epidèmia del còlera morbo que assolava la ciutat, junt amb el seu pare que també era metge.
Va ser un dels fundadors de l'Associació Catalanista de Reus i va escriure pel seu portaveu, La Veu del Camp. Va ser redactor i un dels fundadors del diari Lo Somatent. El 1887 col·laborva a Reus Artístich una revista d'art i literatura que, entre altres coses, va donar a conèixer les pintures de Fortuny, Tapiró, Galofré, Llovera i altres pintors locals.
El 1893 es va establir com a metge a l'Aleixar, i es va traslladar a Barcelona el 1909. Va ser cofundador del Centre Catòlic Obrer de Sant Vicent de Paül, va instituir escoles de nit pels fills d'obrers, i un dispensari mèdic gratuït.
Va ser corresponsal a Reus de diversos diaris. Va publicar Cronicas barcelonesas sobre la vida a la ciutat de Barcelona i Recuerdos de viaje, una descripció del seu viatge a França, Bèlgica, als Països Baixos i a Alemanya).
Va morir a Barcelona el 1929.

## Referències

* ↑ Olesti Trilles, Josep. Diccionari biogràfic de reusencs. Reus: l'Ajuntament, 1991, p. 269.
# Llista dels senadors nord-catalans al Senat francès

Llista dels senadors nord-catalans, senadors tant per origen (nascuts a la Catalunya del Nord), com per elecció (elegits pel departament dels Pirineus Orientals). Les creus al costat d'algunes dates marquen els senadors que moriren a mitja legislatura. Les dates d'elecció i fi de mandat són les oficials de la plana del Senat francès amb unes paradoxes temporals indicades amb interrogants. Així mateix, durant la segona Guerra Mundial es produí un període vacant entre els anys 1941 (mort de Pezières) i 1944 (fi del mandat de Parayre), i els anys 1946 (elecció de Cardonne) i 1948 (eleccions de Gaspard i Grégory).

## Elegits pels Pirineus Orientals

| Elecció o presa de possessió | Fi del mandat | Nom |
| 30.1.1876 | 16.6.1877 † | Pierre Lefranc |
| 30.1.1876 | 26.11.1896 † | Emmanuel Aragó |
| 2.12.1877 | 27.3.1881 † | Paul Massot |
| 8.1.1882 | 15.3.1882 ? | Achille Farines (dimitit) |
| 16.1.1882 ? | 3.1.1891 | Lazare Escarguel |
| 4.1.1891 | 8.1.1927 | Édouard Vilar |
| 21.2.1897 | 26.10.1904 † | Élie Delcros |
| 25.12.1904 | 12.5.1930 † | Jules Pams |
| 9.1.1927 | 13.1.1936 | Victor Dalbiez |
| 6.7.1930 | 4.2.1936 | Pere Rameil |
| 14.1.1936 | 29.5.1937 ?† | Joan Payrà |
| 4.1.1936 | 1.3.1941 † | Georges Pézières |
| 25.1.1937 ? | 31.9.1940 | Joseph Parayre |
| 8.12.1946 | 7.11.1948 | Gaston Cardonne |
| 7.11.1948 | 1.1.1959 † | Joseph Gaspard |
| 7.11.1948 | 22.10.1982 † | Léon-Jean Grégory |
| 26.4.1959 | 19.2.1981 † | Gaston Pams |
| † 20.2.1981 | 2.10.1983 | Sylvain Maillols |
| † 23.10.1982 | 2.10.1983 | Jacqueline Alduy |
| 25.9.1983 | 3.12.1987 † | Guy Malé |
| 25.9.1983 | 1.10.1992 | Paul Alduy |
| † 3.12.1987 | 1.10.1992 | André Daugnac |
| 27.9.1992 | 30.9.2001 | René Marquès |
| 27.9.1992 | 3.10.2011 | Paul Blanc |
| 23.9.2001 | 3.10.2011 | Jean-Paul Alduy |
| 3.10.2011 | 27.8.2014 † | Christian Bourquin |
| 3.10.2011 | | François Calvet |
| † 27.8.2014 | 24.9.2017 | Hermeline Malherbe |
| 24.9.2017 | | Jean Sol |

## Elegits per altres departaments

* Camille Cabana (Departament de París, 10.2.1991-24.9.1995) (Elna, 1930 - París, 2002)
* Manuel Fourcade (Departament dels Alts Pirineus, 25.9.1927 - 26.12.1943) (Prada, 5.8.1862 - Prada, 26.12.1943)
* Paul Loridant (Departament d'Essonne, 28.9.1986 - 30.9.2004) (Illa, 22.4.1948)
* Jean Louis Vigier (Departament del Sena, 28.4.1959-3.10.1980) (Cornellà del Bèrcol, 1914-El Soler, 1992)

## Referències

* ↑ «Fitxa de Manuel Fourcade al web del Senat» (en francès). [Consulta: 1r gener 2015].
* ↑ «MDC, Paul Loridant, sénateur, maire des Ulis».

## Enllaços externs

* Senadors actuals (francès)
* Senadors de la III República (1875-1940) Arxivat 2019-01-24 a Wayback Machine.
* Senadors de la IV República (1946-1958) Arxivat 2019-01-24 a Wayback Machine.
* Senadors de la V República (1958 endavant)
* Senadors dels Pirineus Orientals del 1959 endavant (francès)
# Salamandra gegant americana

La salamandra gegant americana (Cryptobranchus alleganiensis) és una espècie d'amfibi urodel de la família Cryptobranchidae pròpia de rius amb roques de l'est dels Estats Units d'Amèrica. Arriben a mesurar fins a 70 cm de llarg, inclosa la cua. És parent proper de la salamandra xinesa geganta (Andrias davidianus) i té una forma similar, amb potes curtes, un cap gran i una pell arrugada i relliscosa.
Aquestes salamandres viuen en els rius i rierols de llera ràpida, i passen el dia amagades sota les roques. A l'estiu, les femelles ponen cadenes d'ous en la riba del riu i el mascle els cuida fins que s'obren.

## Referències

* 1 2 «Cryptobranchus alleganiensis» (en anglès). IUCN Red List. BGeoffrey Hammerson, Christopher Phillips, 2004.. [Consulta: 24 abril 2015].
# Flavina

La flavina (7,8-dimetil-isoaloxazina) és una base nitrogenada la cadena principal de la qual és una substància heterocíclica nitrogenada de tres anells i dos grups oxo, coneguda com a isoaloxazina. El seu nom prové del llatí flavus (groc), ja que en la seva forma oxidada és groga (i en la seva forma reduïda és incolora).
El grup flavina és el nom comú d'un grup de compostos orgànics basats en la pteridina, la font bioquímica és la vitamina riboflavina.
Els nucleòtids de flavina intervenen en moltes reaccions metabòliques d'oxidació-reducció per transferència d'hidrogen (deshidrogenació). Això és pòssible gràcies a la seva capacitat de reduir-se captant hidrogen en els seus nitrogens 1 i 5 (reacció d'addició):
Exemple: FAD + 2H$^+$ + 2e$^-$ ⇔ FADH₂
Les seves formes més comunes són com nucleòtid lliure(FMN), en la Cadena de Transport Electrònic Mitocondrial, o bé unida pel grup fosfat a un nucleòtid d'Adenina (FAD).
En el nucleòid riboflavina, o vitamina B₂, la flavina està unida a una unitat de (1,2,3,4,5-pentanopentol), el qual s'obté a través de la modificació del grup aldehíd d'una ribosa lineal.
El 1937, Paul Karrer rebé el Premi Nobel de química per les seves investigacions sobre els carotenoids, flavines i la vitamina A i vitamina B₂.
# Schwellbrunn

Schwellbrunn és una comuna suïssa del cantó d'Appenzell Ausser-Rhoden que havia format part de l'extint districte de Hinterland. Limita al nord amb les comunes de Degersheim (SG) i Herisau, a l'est amb Waldstatt i Urnäsch, al sud amb Schönengrund i Sankt Peterzell (SG), i a l'oest amb Mogelsberg (SG).
És la comuna que es troba a major altitud al cantó, i des d'allí es pot obtenir una magnífica vista del llac de Constança, un recurs turístic que constitueix una de les majors fonts d'ingressos de la comunitat.

## Enllaços externs

* Web oficial del municipi (alemany)
* Schwellbrunn en Alemany, Francès o Italià al Diccionari històric de Suïssa.